3000 Miles to Graceland

3000 Miles to Graceland er en amerikansk actionfilm fra 2001 regissert av Demian Lichtenstein, som også var med på å skrive manus sammen med Richard Recco.

Hovedrollene spilles av blant andre Kurt Russell, Kevin Costner, Courteney Cox, David Arquette og Christian Slater. Filmen hadde premiere i USA den 23. februar 2001, og ble publisert av Warner Bros. Pictures.

Handling 
Michael Zane har nettopp blitt sluppet løs på prøveløslatelse, og stopper ved et nedslitt motell utenfor Las Vegas i Nevada. Han oppdager en gutt, Jesse, som stjeler fra bilen hans, og jager ham tilbake til guttens mor Cybil Waingrow - som Michael snart forfører. Neste morgen kommer fire menn for å hente Michael: Murphy, Hanson, Gus og Franklin. Kledd i Elvis Presley-kostymer reiser gruppen til Las Vegas, hvor de raner et kasino som arrangerer et Elvis-stevne. Men i skuddvekslingen som oppstår, blir Franklin drept. Tilbake på motellet krangler Hanson og Murphy om hvem som skal få Franklins andel, og Murphy skyter Hanson. Michael gjemmer alle pengene i en krypkjeller, uvitende om at Jesse holder øye med ham. De tre gjenværende kjeltringene kjører inn i ørkenen, for å begrave Hanson.

Murphy kommer deretter tilbake alene etter å ha skutt både Gus og Michael, men krasjer bilen deres og blir slått bevisstløs før han kommer frem til motellet. Det han ikke vet er at Michael hadde på seg en skuddsikker vest, og overlevde skytingen ved å spille død. Michael tar seg tilbake til motellet på egen hånd, hvor han oppdager at alle pengene de stjal har forsvunnet. Han gjetter at Jesse var ansvarlig for dette, og finner igjen pengene hos Cybil. Han forsøker å bestikke Cybil for å glemme hele situasjonen, men han går til slutt med på å ta Cybil og Jesse med seg. Murphy kjenner noen som holder på med hvitvasking i Idaho, som kan hjelpe dem med de stjålne pengene.

Murphy, som innser at Michael har tatt alle pengene de stjålet, kjører også til Idaho. Ved en restaurant stjeler Cybil lommeboken til Michael, og sniker seg unna både Michael og Jesse. Hun tar Michaels bil, og ringer hvitvaskeren Peterson ved å bruke et passord hun fant i Michaels lommebok. Men Murphy dukker også opp ved samme hvitvasker, og bruker samme passord. Peterson forteller ham at Cybil tok kontakt først, så de venter på henne. Cybil ankommer og finner Murphy, som hun antar er Peterson. Michael og Jesse ankommer senere i en stjålet bil og finner lokalene tomme bortsett fra likene til Peterson og sekretæren hans.

Michael gjetter at Murphy har tatt bilen hans, og rapporterer den stjålet - noe som fører til at Murphy blir arrestert. Men politiet oppdager at Michael også kjører en stjålet bil, og arresterer ham også. Mennene blir plasser i celler rett ved siden av hverandre, og har en konfrontasjon. Jesse hjelper Michael med å betale kausjon, etter at Michael godtar å gjøre ham til partneren hans. Michael henter bilen sin, og oppdager Cybil bundet og kneblet i bagasjerommet. Murphy blir plukket opp mens han haiker, men han dreper sjåføren og stjeler klærne og kjøretøyet hans. Murphy tar deretter Jesse som gissel, og planlegger å få tak i alle pengene igjen selv.

Skuespillere 
 Kurt Russell som Michael Zane
 Kevin Costner som Thomas J. Murphy
 Courteney Cox som Cybil Waingrow
 Christian Slater som Hanson
 Kevin Pollak som Damitry, fra U.S. Marshals Service 
 David Arquette som Gus
 Jon Lovitz som Jay Peterson
 Howie Long som Jack
 Thomas Haden Church som Quigley, fra U.S. Marshals Service
 Bokeem Woodbine som Franklin
 Ice-T som amilton
 David A. Kaye som Jesse Waingrow
 Louis Lombardi som Otto Sinclair
 Paul Anka som Pit Boss
 Christine Chatelain som en servitør
 Daisy McCrackin som Megan

Eksterne lenker 
 

Actionfilmer fra USA
Filmer fra 2001
Engelskspråklige filmer